Document ID: 32004R2023

KOMISIJAS REGULA (EK) Nr. 2023/2004
(2004. gada 25. novembris),
kura nosaka korekcijas koeficientus, kas jāpiemēro katram tradicionālā uzņēmēja salīdzināmajam daudzumam, saskaņā ar banānu importa A/B un C tarifu kvotām attiecībā uz 2005. gadu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 13. februāra Regulu (EEK) Nr. 404/93 par banānu tirgus kopējo organizāciju (1), un jo īpaši tās 20. pantu,
ņemot vērā Komisijas 2001. gada 7. maija Regulu (EK) Nr. 896/2001, kurā izklāstīti noteikumi Padomes (EK) Regulas Nr. 404/93 piemērošanai attiecībā uz banānu importu Kopienā (2), un jo īpaši tās 5. panta 3. punktu,
tā kā:
(1)
2001. gada 7. maija Komisijas Regulas (EK) Nr. 896/2001 4. panta 1. punktā noteikta metode, saskaņā ar ko katram tradicionālajam uzņēmējam A/B un C salīdzināmais daudzums attiecībā uz 2004. un 2005. gadu tiek aprēķināts saskaņā ar uzņēmēju importa vidējo daudzumu attiecīgajā gadā.
(2)
Ņemot vērā dalībvalstu atskaites, saskaņā ar Regulas (EK) Nr. 896/2001 5. panta 2. punktu, salīdzināmo daudzumu summa attiecībā uz 2005. gadu tiek noteikta 2 200 897,786 t visiem tradicionālajiem uzņēmējiem A/B un 666 870,980 t tradicionālajiem uzņēmējiem C. Tādēļ saskaņā ar minētās regulas 5. panta 3. punktu jānosaka korekcijas koeficients, kas piemērojams katras no A/B un C kategoriju tradicionālo uzņēmēju salīdzināmajiem daudzumiem.
(3)
Šai regulai jāstājas spēkā nekavējoties, ņemot vērā termiņus, kas noteikti ar Regulu (EK) Nr. 896/2001.
(4)
Šajā regulā paredzētie pasākumi ir saskaņā ar Banānu pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 896/2001 5. panta 3. punktā attiecībā uz 2005. gadu paredzētais korekcijas koeficients tarifu kvotām A/B un C, kas noteiktas Regulas (EEK) Nr. 404/93 18. pantā, ir šāds:
-
katram A/B tradicionālajam uzņēmējam: 1,00049,
-
katram C tradicionālajam uzņēmējam: 1.
Dalībvalstu atbildīgās iestādes, vēlākais, līdz 2004. gada 30. novembrim paziņo attiecīgiem uzņēmējiem atbilstīgi šim pantam koriģētos salīdzināmos daudzumus.
2. pants
Šī regula stājas spēkā 2004. gada 26. novembrī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 25. novembrī

Labels: 3
17